Awal ad yili ɣef urgaz n Sekkura wis sin, mbeεd lmut n urgaz amezwaru n Sekkura imeɣaren-is ḥettmen fell-as ad taɣ alwes-is, xas nettat ur tebɣi ara. Sekkura tebɣa ad trebbi mmis amenzu Waεmeṛ lameεna deg leεwayed n leqbayel tameṭṭut ma yella yemmut urgaz-is ilaq ad tt-yerr ulwes-is tebɣa neɣ tugi, ɣer leqbayel ulac ccwer n tmeṭṭut di temsalt n zzwaǧ, imi d imawlan nutni i yessnen leslaḥ n yessi-tsen qqaren taqcict ayen itt-inefεen d axxam n urgaz-is.